Държавен вестник, бр. 81, 2020 г., стр. 23

БРОЙ  81	
Д Ъ Р Ж А В Е Н  В Е С Т Н И К 	
СТР.  23  
инфраструктури, когато е уместно, за всяка от 
управляваните от него системи за сетълмент 
на ценни книжа. 
(3) Централният депозитар на ценни книжа 
уведомява комисията за предстоящи изпит­
вания най-късно 20 дни преди провеждането 
им. По преценка на комисията при извършва­
нето на изпитванията по ал. 1 могат да бъдат 
включени служители на комисията.
(4) Преди всяко изпитване по ал. 1 цен­
тралният депозитар на ценни книжа определя 
параметрите, по които да се извърши изпит­
ването, като се вземат предвид различни 
типове участници (по отношение на обема, 
дейността и пр.), участниците, намиращи се 
в различни държави или часови пояси, учас­
тници, притежаващи различни видове смет­
ки, и съответните пазарни инфраструктури. 
Това изпитване включва симулация и тест 
на процедурите за връзка. При поискване от 
комисията централният депозитар на ценни 
книжа є предоставя параметрите преди всяко 
изпитване, които възнамерява да използва.
(5) Когато изпитване по ал. 1 разкрие евен­
туални слабости в правилата и процедурите по 
чл. 27, ал. 1, централният депозитар на ценни 
книжа извършва съответните изменения в 
тях. Когато симулацията покаже недостатъч­
но познания или готовност за прилагане на 
правилата и процедурите при производство по 
несъстоятелност от участниците в централния 
депозитар на ценни книжа или други пазарни 
инфраструктури, депозитарят уведомява тези 
лица и предприема действия за отстраняване 
на тези слабости.
(6) Резултатите от всяко изпитване и 
предвижданите изменения в правилата и 
процедурите по чл. 27, ал. 1, ако има такива, 
се предоставят на ръководния орган на цен­
тралния депозитар на ценни книжа, комитета 
му за управление на риска и комисията. Ре­
зултатите се предоставят на комисията в срок 
от 5 работни дни след разглеждането им от 
ръководния орган на централния депозитар 
на ценни книжа.
(7) Централният депозитар на ценни книжа 
разкрива на участниците най-малко обоб­
щени данни за резултатите от извършените 
изпитвания и предвижданите изменения на 
правилата и процедурите по чл. 27, ал. 1, ако 
има такива.
Г л а в а  ч е т в ъ р т а
ПРОЦЕДУРА ЗА ИЗЧИСЛЯВАНЕ НА ПОКА­
ЗАТЕЛИТЕ ЗА ОПРЕДЕЛЯНЕ НА ВАЛУТИ­
ТЕ, В КОИТО НАЙ-ЧЕСТО СЕ ИЗВЪРШВА 
СЕТЪЛМЕНТ
Чл. 33. (1) Централният депозитар на 
ценни книжа отчита данните, необходими за 
изчисляване на показателите за определяне 
на валутите, в които най-често се извършва 
сетълмент, съгласно чл. 12, параграф 1, буква 
„б“ от Регламент (ЕС) № 909/2014 съобразно 
формата, предвидена в образец, одобрен от 
Европейския орган за ценни книжа и пазари.
(2) Централният депозитар на ценни кни­
жа спазва следните условия при отчитане на 
данните: 
1. данните да включват абсолютни стойно­
сти на сетълмент за всяка валута, обхващащи 
предходната календарна година;
2. стойностите да са посочени в оригинал­
ните валути, в които е извършен сетълментът; 
3. да се включват всички категории ин­
струкции за сетълмент, чийто сетълмент е 
извършен от централния депозитар на ценни 
книжа, независимо дали се отнасят до сделки, 
сключени на или извън места за търговия; 
4. при операции, съставени от няколко тран­
сакции, като репо споразумения или сделки 
по предоставяне в заем на ценни книжа, след 
извършването на сетълмента да се отчитат и 
двете рамена;
5. в случай на сетълмент в рамките на 
един централен депозитар на ценни книжа 
депозитарят отчита и двете рамена на дадена 
сделка, т.е. и двете получени инструкции за 
сетълмент;
6. в случай че в сетълмента на сделка 
участва повече от един централен депозитар 
на ценни книжа чрез стандартни, персона­
лизирани или непреки връзки, данните да 
се отчитат единствено от депозитаря, който 
извършва сетълмент на двете рамена на 
сделката, като той отчита и двете получени 
инструкции за сетълмент, а инвестиращият 
централен депозитар на ценни книжа, който 
„извършва сетълмент“ само на едното рамо 
на сделката, не отчита данни;
7. в случай на сетълмент между централни 
депозитари на ценни книжа с помощта на обща 
инфраструктура за сетълмент или чрез опе­
ративно съвместими връзки всеки депозитар 
отчита единичната инструкция за сетълмент, 
получена във връзка с дадена сделка.
Чл. 34. (1) В обхвата на отчитане по чл. 33 
се включват следните сделки:
1. закупуване или продажба на ценни книжа; 
2. операции по управление на обезпече­
ния, включително операции по тристранно 
управление на обезпечения и операции по 
обезпечаване на собствени трансакции; 
3. операции по вземане/предоставяне в 
заем на ценни книжа; 
4. репо сделки; 
5. други, включително корпоративни дейст­
вия във връзка с потоци, т.е. пазарни вземания 
и трансформации. 
(2) От обхвата на отчитането по чл. 33 се 
изключват следните сделки:
1. корпоративни действия във връзка с ак­
ции, включително разпределяне на парични 
средства или ценни книжа, реорганизации;